Ahmad at-Tolaqoniy. Ahmad ibn Ismoil ibn Yusuf ibn Muhammad ibn al-Abbos al-Qazviniy at-Tolaqoniy, ash-shofiʼiy (Abulxayr, Raziyuddin) milodiy taxminan 1118-yil (hijriy 512-yil)da Qazvinda tugʻilib, 1193-yil (hijriy 590-yilning muharram oyi)da vafot etgan. Bag‘doddagi Nizomiya madrasasida o‘qigan va shu yerdagi vaʼzxonlik majlislarida ishtirok etgan. Xushsiyratli va solih o‘spirin bo‘lgan. Uning siyrati va suhbati haqida ko‘p maqtov so‘zlar aytilgan. O‘zi ham vaʼz ayta boshlagan, odamlar uni yaxshi qabul qilganlar. U ulamolardan, ulamolar ham undan hadis rivoyat qilganlar.